**PLEC TIPUS DE CLÀUSULES ADMINISTRATIVES PARTICULARS DEL CONTRACTE DE SERVEIS. PROCEDIMENT OBERT SIMPLIFICAT ABREUJAT**

**Núm. d’expedient: IT-2024-871**

**ÍNDEX**

**I. DISPOSICIONS GENERALS 2**

Primera. Objecte del contracte 2

Segona. Necessitats administratives que cal satisfer i idoneïtat del contracte 2

Tercera. Dades econòmiques del contracte i existència de crèdit 2

Quarta. Termini de durada del contracte 2

Cinquena. Règim jurídic del contracte 3

Sisena. Admissió de variants 4

Setena. Tramitació de l’expedient i procediment d’adjudicació 4

Vuitena. Mitjans de comunicació electrònics 4

Novena. Aptitud per contractar 6

1. **DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE 7**

Desena. Presentació de documentació i de proposicions 7

Onzena. Òrgan de valoració de les ofertes 13

Dotzena. Determinació de l’oferta amb millor relació qualitat –preu 14

Tretzena. Classificació de les ofertes i requeriment de documentació previ

a l’adjudicació 15

Catorzena. Decisió de no adjudicar o subscriure el contracte i desistiment 17

Quinzena. Adjudicació del contracte 17

Setzena. Formalització i perfecció del contracte 17

1. **DISPOSICIONS RELATIVES A L’EXECUCIÓ DEL CONTRACTE 18**

Dissetena. Condicions especials d’execució 18

Divuitena. Execució i supervisió dels serveis 19

Dinovena. Compliment de terminis i correcta execució del contracte 19

Vintena. Persona responsable del contracte 19

Vint-i-unena. Resolució d’incidències 20

Vint-i-dosena. Resolució de dubtes tècnics interpretatius 20

1. **DISPOSICIONS RELATIVES ALS DRETS I OBLIGACIONS DE LES PARTS 20**

Vint-i-tresena. Abonaments a l’empresa contractista 20

Vint-i-quatrena. Responsabilitat de l’empresa contractista 22

Vint-i-cinquena. Clàusula ètica ..................................................................................... 22

Vint-i-sisena. Altres obligacions de l’empresa contractista 23

Vint-i-setena. Prerrogatives de l’Administració 28

Vint-i-vuitena. Modificació del contracte 28

Vint-i-novena. Suspensió del contracte 28

1. **DISPOSICIONS RELATIVES A LA SUCCESSIÓ, CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE 29**

Trentena. Successió i cessió del contracte 29

Trenta-unena. Subcontractació 30

Trenta-dosena. Revisió de preus 32

1. **DISPOSICIONS RELATIVES A L’EXTINCIÓ DEL CONTRACTE** **32**

Trenta-tresena. Recepció i liquidació 32

Trenta-quatrena. Termini de garantia 32

Trenta-cinquena. Resolució del contracte 32

1. **RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL 33**

Trenta-sisena. Règim de recursos 33

Trenta-setena. Arbitratge 33

Trenta-vuitena. Jurisdicció competent 33

1. **DISPOSICIONS GENERALS**

**Primera. Objecte del contracte**

* 1. L’objecte del contracte és la prestació dels serveis que es descriuen en l’**apartat A del quadre de característiques.**
  2. Els lots en què es divideix l’objecte del contracte s’identifiquen en l’**apartat A.1 del quadre de característiques**.
  3. L’expressió de la codificació corresponent a la nomenclatura del Vocabulari Comú de Contractes (CPV) és la que consta en l’**apartat A.2 del quadre de característiques**.

**Segona. Necessitats administratives que cal satisfer i idoneïtat del contracte**

Les necessitats administratives a satisfer són les que s’identifiquen a la memòria de la licitació, i al plec de prescripcions tècniques.

**Tercera. Dades econòmiques del contracte i existència de crèdit**

* 1. El sistema per a la determinació del preu del contracte és el que s’indica en l’**apartat B.1 del quadre de característiques.**
  2. El valor estimat del contracte i el mètode aplicat per al seu càlcul són els que s’assenyalen a l’**apartat B.2 del quadre de característiques.**
  3. El pressupost base de licitació és el que s’assenyala en l’**apartat B.3 del quadre de característiques**. Aquest és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden oferir les empreses que concorrin a la licitació d’aquest contracte.
  4. El preu del contracte ha d’incloure, com a partida independent, l’Impost sobre el Valor Afegit. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.
  5. S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’**apartat C.1 del quadre de característiques**.

**Quarta. Termini de durada del contracte**

El termini de durada del contracte és el que s’estableix en l’**apartat D del quadre de característiques**. El termini total i els terminis parcials són els que es fixen en el programa de treball que s’aprovi, si s’escau. Tots aquests terminis comencen a comptar des del dia que s’estipuli en el contracte.

El contracte es podrà prorrogar si així s’ha previst en l’**apartat D.1 del quadre de característiques**. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que la avisi amb, almenys, dos mesos d’antelació a l’acabament del termini de durada del contracte. Si la durada del contracte fos inferior a dos mesos no hi ha obligació de preavís. La pròrroga no es produirà, en cap cas, per acord tàcit de les parts.

**Cinquena. Règim jurídic del contracte**

* 1. El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

1. Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
2. Decret llei 3/2016, de 31 de maig, de mesures urgents en matèria de contractació pública.
3. Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
4. Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).

Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.

Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

1. Llei Orgànica 3/2018, de 5 de desembre, de Protecció de dades personals i garantia dels drets digitals, la normativa de desplegament i el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.
2. Ordre PDA/21/2019 de 14 de febrer , per la qual es determina el sistema de notificacions electròniques de l’Administració de la Generalitat i del seu sector públic.
3. Reial Decret 203/2021, de 30 març, pel qual s’aprova al Reglament d’actuació i funcionament del sector públic per mitjans electrònics.
   1. El desconeixement dels documents que regeixen el contracte i també de les instruccions o altres normes que resultin d’aplicació en l’execució no eximeix l’empresa adjudicatària de l'obligació de complir-les.

**Sisena. Admissió de variants**

S’admetran variants quan així consti en l’**apartat E del quadre de característiques**, amb els requisits mínims, en les modalitats i amb les característiques que s’hi preveuen

**Setena. Tramitació de l’expedient i procediment d’adjudicació**

La forma de tramitació de l’expedient i el procediment d’adjudicació del contracte són els establerts en l’**apartat F del quadre de característiques**.

En cas que el contracte es formalitzi en l’exercici pressupostari anterior al de l’inici de la seva execució, l’adjudicació i la formalització queden sotmeses a la condició suspensiva d’existència de crèdit adequat i suficient per finançar les obligacions derivades del contracte en l’exercici pressupostari corresponent.

**Vuitena. Mitjans de comunicació electrònics**

* 1. D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

* 1. Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte a la declaració responsable de l’annex 1 o, en el seu defecte en el DEUC si s’hagués presentat, d’acord amb el que s’indica en la clàusula desena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

* 1. D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça

web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:

Link: [Perfil del contractant del Departament d'Interior](https://contractaciopublica.gencat.cat/ecofin_pscp/AppJava/cap.pscp?reqCode=viewDetail&idCap=202209&) i accedir dins de l’anunci d’aquesta licitació.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit.

* 1. Certificats digitals:

D’acord amb la disposició addicional primera del Decret llei 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

La Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre.

*Llista:* [*https://ec.europa.eu/information\_society/policy/esignature/trusted-list/tl- mp.xml*](https://ec.europa.eu/information_society/policy/esignature/trusted-list/tl-%20mp.xml)

*Eina de consulta:* [*http://tlbrowser.tsl.website/tools/*](http://tlbrowser.tsl.website/tools/))

**Novena. Aptitud per contractar**

* 1. Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:
* Tenir personalitat jurídica i plena capacitat d’obrar, d’acord amb el que preveu l’article 65 de la LCSP;
* No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP;
* Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte; i
* A més, quan, per així determinar-ho la normativa aplicable, se li requereixin a l’empresa contractista determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.

Les circumstàncies relatives a la capacitat, i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

* 1. La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte.

* 1. També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.
  2. La durada de la UTE ha de coincidir, almenys, amb la del contracte fins a la seva extinció.
  3. Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.
  4. Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

1. **DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE**

**Desena. Presentació de documentació i de proposicions**

**10.1** Quan la licitació està distribuïda en lots,les empreses poden presentar oferta pels lots en què es divideix l’objecte del contracte, de la forma com s’indica a **l’apartat A.1 del quadre de característiques.**

Les empreses licitadores, quan així faci constar en l’**apartat F del quadre de característiques**, han de presentar la documentació que conformi les seves ofertes un sobre únic, en el termini màxim que s’assenyala en l’anunci de licitació, mitjançant l’eina de Sobre Digital accessible a l’adreça web següent: ([Anuncis de licitació del perfil del contractant del Departament d'Interior](https://contractaciopublica.gencat.cat/ecofin_pscp/AppJava/notice.pscp?reqCode=searchCn&idCap=202209) i accedir dins de l’anunci d’aquesta licitació)

Un cop accedeixin a través d’aquest enllaç a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin a la declaració responsable de l’annex 1 o, en el seu defecte en el DEUC si s’hagués presentat per a rebre els avisos de notificacions i comunicacions mitjançant l’e-NOTUM, d’acord amb l’apartat 10.9 d’aquesta clàusula.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en el sobre. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per al sobre. Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta clau, ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin la paraula clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura del sobre, en la data i l’hora establertes.

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la paraula clau, que només elles custodien durant tot el procés, per poder accedir al contingut xifrat del sobre, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta).

Podeu trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent: [link "Licitació electrònica"](https://contractaciopublica.gencat.cat/ecofin_sobre/AppJava/views/ajuda/empreses/ind%20ex.xhtml)

**10.2**. D’acord amb el que disposa l’apartat 1.*h* de la Disposició addicional setzena de la LCSP, l’enviament de les ofertes mitjançant l’eina de sobre digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

**10.3** Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa o l’òrgan de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la Mesa o l’òrgan de contractació podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

Les empreses licitadores poden presentar, en suport físic electrònic, una còpia de seguretat dels documents electrònics presentats.

**10.4** Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent: [link "Licitació electrònica"](https://contractaciopublica.gencat.cat/ecofin_sobre/AppJava/views/ajuda/empreses/ind%20ex.xhtml)

**10.5**  D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

**10.6** Quan el termini de licitació sigui de 10 dies les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys **4** dies abans de què finalitzi el termini fixat per a la presentació d’ofertes, sempre que l’hagin demanat almenys **7 dies** abans del transcurs del termini de presentació de les proposicions. Quan el termini de licitació sigui inferior a 10 dies, aquests terminis es reduiran de forma proporcional.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan ([Anuncis de licitació del perfil del contractant del Departament d'Interior](https://contractaciopublica.gencat.cat/ecofin_pscp/AppJava/notice.pscp?reqCode=searchCn&idCap=202209) i accedir dins de l’anunci d’aquesta licitació)

Les respostes a les sol·licituds d’aclariments fetes a través dels mitjans establerts a l’apartat U del quadre de característiques o bé del perfil del contractant i de les quals pugui quedar constància escrita tindran caràcter vinculant.

**10.7** Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la Mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

**10.8** Les empreses licitadores no poden presentar més d’una proposició. Tampoc poden subscriure cap proposta d’UTE amb d’altres si han presentat proposició individualment, així com tampoc poden figurar en més d’una unió temporal. La infracció d’aquestes normes dona lloc a la no-admissió de cap de les propostes que hagin subscrit.

**10.9 Contingut del sobre únic**

**10.9.1. Documentació general**:

1. **Declaració responsable de l’annex 1 i addicionalment, però de forma potestativa, el Document europeu únic de contractació (DEUC)**

Amb la declaració responsable de l’annex 1, les empreses declaren el següent:

* Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària té la deguda representació per presentar la proposició;
* Que no està incursa en prohibició de contractar;
* Que compleix amb la resta de requisits que s’estableixen en aquest plec.
* Que consigna per accedir a les notificacions i comunicacions electròniques a la/les persona/es de contacte, així com les adreces de correu electrònic i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició.
* Declaració de submissió als jutjats i tribunals espanyols en cas que el licitador sigui una empresa estrangera

A més, les empreses licitadores indicaran en la declaració responsable, si escau, la informació relativa a la persona o les persones habilitades per representar-les en aquesta licitació. La declaració responsable s’ha de presentar signada electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat i capacitat, i presentar una declaració separada. A més de la declaració responsable, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

Quan així es determini expressament a l’apartat O del quadre de característiques, els licitadors que tinguin intenció de subcontractar, hauran de presentar una declaració responsable separat per a cadascuna de les empreses amb les que vulguin subcontractar.

L’aportació de la documentació justificativa del compliment dels requisits exigits en aquest plec el compliment dels quals s’ha indicat en la declaració responsable, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta amb millor relació qualitat-preu.

Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat de la declaració responsable de l’annex 1 o el DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

**b) Altra documentació/Documentació a presentar per les empreses licitadores**

L’acreditació del compliment de la quota de reserva de llocs de treball i de l’obligació de disposar d’un pla d’igualtat s’ha de fer mitjançant la declaració responsable de l’annex 1 d’aquest plec.

Així mateix, es presentarà qualsevol altra documentació que s’exigeixi en l’**apartat J del quadre de característiques.**

**10.9.2. Presentació de l’oferta econòmica i altres criteris avaluables automàticament:**

Les empreses licitadores han d’incloure en el sobre únic tota la documentació que conforma la seva oferta.

La proposició econòmica s’ha de formular, conforme al model que s’adjunta com a **annex 2** d’aquest plec i com a plantilla al sobre d’aquesta licitació inclòs en l’eina de Sobre Digital, i les proposicions relatives a altres criteris d’adjudicació, si s’escau, als continguts assenyalats en les plantilles i en d’altres annexos d’aquest plec.

No s’acceptaran les proposicions econòmiques que tinguin omissions, errades o esmenes que no permetin conèixer clarament allò que es considera fonamental per valorar-les.

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.

Les proposicions les hauran de signar els representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’hauran de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants de la declaració responsable.

1. Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

Els documents i les dades presentades per les empreses licitadores en el sobre es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses a la declaració responsable de l’annex 1 o en el DEUC, si s’hagués presentat.

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

1. Tal com s’ha assenyalat en el punt 10.3 d’aquesta clàusula, les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.

**Onzena. Òrgan de valoració de les ofertes**

Atès que la constitució de la Mesa de contractació és potestativa, d’acord amb l’article 326.1 de la LCSP, aquesta circumstància s’estableix a l’apartat T del quadre de característiques del contracte.

En les licitacions que no es constitueixi Mesa de contractació serà l’òrgan de contractació l’òrgan competent per a la valoració de les ofertes.

**11.1** La Mesa de contractació, d’acord amb la Resolució INT/776/2018, de 17 d'abril, està integrada amb caràcter permanent pels membres següents:

Presidència: el sub-director general o la sub-directora general de Gestió Econòmica i Contractació.

Vicepresidència: el cap o la cap del Servei de Contractació i Patrimoni, que assumeix la presidència en cas d'absència de la persona titular.

Vocals:

- Una persona en representació de la unitat administrativa que proposa el contracte.

- Una persona llicenciada en dret adscrita a l'Assessoria Jurídica del Departament.

- Una persona en representació de la Intervenció Delegada.

- Una persona en representació de la Sub-direcció General de Gestió Econòmica i Contractació, preferentment del Servei de Contractació i Patrimoni.

Secretaria: el cap o la cap de la Secció de Contractació.

**11.2** La Mesa o l’òrgan de contractació, qualificarà la documentació general continguda en el Sobre Únic i, en cas d’observar defectes esmenables, ho podrà comunicar a les empreses licitadores afectades perquè els esmenin en el transcurs del termini establert per aportar documentació per adjudicar. Si no es presenta l’esmena en termini, l’empresa proposada no podrà ser adjudicatària i es procedirà a requerir a la següent empresa resultant de l’ordre de valoració.

Una vegada esmenats, si s’escau, els defectes en la documentació general continguda en el Sobre Únic, la mesa o l’òrgan de contractació l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.

Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant.

Així mateix, d’acord amb l’article 95 de la LCSP la Mesa o l’òrgan de contractació podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.

**11.3** Els actes d’exclusió adoptats per la Mesa o l’òrgan de contractació en relació amb l’obertura del sobre seran susceptibles d’impugnació en els termes establerts a la clàusula trenta-cinquena.

**Dotzena. Determinació de l’oferta amb millor relació qualitat-preu**

**12.1 Criteris d’adjudicació del contracte**

Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’**apartat G del quadre de característiques** o, si s’escau, a **l’annex 3 d’aquest plec.**

**12.2 Pràctica de la valoració de les ofertes**

En el dia, lloc i hora indicats a l’anunci de la licitació tindrà lloc l’acte d’obertura dels sobres únics presentats per les empreses licitadores que no serà públic.

La valoració de les ofertes es podrà fer automàticament mitjançant dispositius informàtics o amb la col·laboració d’una unitat tècnica que auxili a l’òrgan de contractació.

La Mesa o l’òrgan de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

La Mesa o l’òrgan de contractació podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

**12.3.** En casos d’empat en les puntuacions obtingudes per les ofertes de les empreses licitadores, tindran preferència en l’adjudicació del contracte, els criteris successius següents:

* Percentatge més alt de treballadors amb discapacitat o en situació d’exclusió social a la plantilla de cada una de les empreses, prioritzant en cas d’igualtat, el major nombre de treballadors fixes amb discapacitat o el major nombre de persones treballadores en situació **de risc d’exclusió social,** per sobre del mínim legal**.**
* Sorteig, en cas de que l’aplicació dels criteris anterior no hagi comportat desempat.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat.

* 1. **Ofertes anormalment baixes**

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’**apartat I del quadre de característiques.**

En el supòsit que una o diverses de les ofertes presentades incorrin en presumpció d’anormalitat, la Mesa o l’òrgan de contractació requerirà a l’/les empresa/es licitadora/es que l’/les hagi/n presentat perquè, en un termini màxim de 5 dies hàbils, les justifiquin i desglossin raonadament i detallada el baix nivell dels preus, o de costos, o qualsevol altre paràmetre sobre la base del qual s’hagi definit l’anormalitat de l’oferta. Per aquest motiu, la Mesa o l’òrgan de contractació requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions.

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Transcorregut aquest termini, si la Mesa o l’òrgan de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa l’òrgan de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

**Tretzena. Classificació de les ofertes i requeriment de documentació previ a l’adjudicació**

**13.1** Un cop valorades les ofertes, la mesa o l’òrgan de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació.

Per realitzar aquesta classificació, la mesa o l’òrgan de contractació tindrà en compte els criteris d’adjudicació assenyalats en l’**apartat G del quadre de característiques i si s’escau a l’annex 3** i en l’anunci.

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

**13.2.** Un cop feta la proposta, els serveis corresponents requeriran a l’empresa licitadora que hagi presentat la millor oferta per a què, dins del termini de 7 dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

Aquest requeriment s’efectuarà mitjançant notificació electrònica a través de l’e- NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

**A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que no figurin en una base de dades nacional d’un Estat membre de la Unió Europea**

L’empresa licitadora que hagi presentat la millor oferta haurà d’aportar la documentació següent –aquesta documentació, si escau, també s’haurà d’aportar respecte de les empreses a les capacitats de les quals es recorri:

* Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula novena.
* Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i una fotocòpia del document nacional d’identitat o del passaport legitimada notarialment o compulsada per l’òrgan administratiu competent. Aquest poder ha de reunir els requisits formals següents: ser escriptura pública, ser còpia autèntica i estar inscrit en el Registre Mercantil o en el registre oficial corresponent. No s’admetran testimoniatges de còpies d’escriptures d’apoderament.
* Qualsevol altra documentació que, específicament i per la naturalesa del contracte, es determini en l’**apartat J del quadre de característiques** del contracte.

**A.2. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que figurin en una base de dades nacional d’un Estat membre de la Unió Europea**

L’empresa que hagi presentat la millor oferta ha d’aportar la documentació següent, només si no figura inscrita en aquests registres, o no consta vigent o actualitzada, d’acord amb el previst en la clàusula desena d’aquest plec:

* Qualsevol altra documentació que, específicament i per la naturalesa del contracte, es determini en l’**apartat J del quadre de característiques** del contracte.

Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils.

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

**13.3.**  En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, a més, pot donar lloc a declarar a l’empresa en prohibició de contractar per la causa prevista en l’article 71.2.*a* de la LCSP.

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.*e* de la LCSP.

**Catorzena. Decisió de no adjudicar o subscriure el contracte i desistiment**

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de

les normes de preparació del contracte o de les reguladores del procediment d’adjudicació.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

**Quinzena. Adjudicació del contracte**

**15.1** Un cop presentada la documentació a què fa referència la clàusula tretzena, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils següents a la recepció de dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

**15.2** La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi.

**Setzena. Formalització i perfecció del contracte**

**16.1** El contracte es podrà formalitzar mitjançant la signatura d’acceptació de la resolució d’adjudicació per part de l’empresa adjudicatària.

**16.2** La formalització del contracte s’efectuarà en el termini màxim de quinze dies hàbils següents a aquell en què es rebi la notificació de l’adjudicació a les empreses licitadores a què es refereix la clàusula anterior.

**16.3** Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula tretzena i un nou acord d’adjudicació del contracte, essent aplicables els terminis previstos en els apartats anteriors.

**16.4** Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

**16.5** El contracte es perfarà amb la seva formalització i aquesta serà requisit imprescindible per poder iniciar-ne l’execució.

**16.6.** Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.

1. **DISPOSICIONS RELATIVES A L’EXECUCIÓ DEL CONTRACTE**

**Dissetena. Condicions especials d’execució**

Les condicions especials en relació amb l’execució, d’obligat compliment per part de l’empresa o les empreses contractistes i, si escau, per l’empresa o les empreses

subcontractistes, són les que s’estableixen en l’**apartat L del quadre de característiques** i en la clàusula vint-i-cinquena, lletra i).

**Divuitena. Execució i supervisió dels serveis**

El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula vintena d’aquest plec.

**Dinovena. Compliment de terminis i correcta execució del contracte**

**19.1** L’empresa contractista està obligada a complir el termini total d’execució del contracte i els terminis parcials fixats, si s’escau, en el programa de treball.

**19.2** Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte o per la imposició de les penalitats, en la forma i condicions establertes en els articles 193 i 194 de la LCSP.

En tot cas el procediment d’imposició de dites penalitats preveurà un tràmit d’audiència de 10 dies per tal que l’empresa contractista pugui formular al·legacions.

La imposició de penalitats ho és sens perjudici de l’obligació de procedir a prestar el servei encomanat o esmenar la deficiència detectada.

L’Administració tindrà la mateixa facultat si l’empresa contractista incompleix parcialment, per causes imputables que li siguin imputables, l’execució de les prestacions definides en el contracte.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Administració.

**19.3** En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes o de les condicions especials d’execució establertes en la clàusula dissetena d’aquest plec es podrà acordar la imposició de les penalitats que s’indiquen a l’apartat P del quadre de característiques.

**19.4** Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista.

**Vintena. Persona responsable del contracte**

Amb independència de la unitat encarregada del seguiment i l’execució ordinària del contracte, es designarà, **a l’apartat R del quadre de característiques**, una persona responsable del contracte que exercirà les funcions següents:

* Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
* Adoptar la proposta sobre la imposició de penalitats.
* Emetre un informe on determini si el retard en l’execució és produït per motius
* imputables al contractista.
* En els contractes de serveis que impliquin el desenvolupament o manteniment d’aplicacions informàtiques, les mesures previstes al darrer paràgraf de l’article 308.3 LCSP.

Les instruccions donades per la persona responsable del contracte configuren les obligacions d’execució del contracte juntament amb les seves clàusules i els plecs.

**Vint-i-unena. Resolució d’incidències**

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

**Vint-i-dosena. Resolució de dubtes tècnics interpretatius**

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.

**IV. DISPOSICIONS RELATIVES ALS DRETS I OBLIGACIONS DE LES PARTS**

**Vint-i-tresena. Abonaments a l’empresa contractista**

**23.1** L’import dels serveis executats s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial, si s’escau, del contracte.

**23.2** El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 de la LCSP.

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic.

Les factures han d’incorporar les dades bàsiques obligatòries que estableix el Reial Decret 1619/2012, de 30 de novembre, pel qual s’aprova el Reglament pel qual es regulen les obligacions de facturació, i les altres normes que siguin d’aplicació. A més, cal que indiquin:

* Els codis que identifiquen les unitats que han de tramitar la factura (codis DIR3):

|  |  |  |
| --- | --- | --- |
| **Funció** | **Codi** | **Identificació** |
| Oficina comptable | A09018876 | Intervenció general |
| Òrgan gestor | A09006077 | Secretaria General d'Interior |
| Unitat tramitadora | A09006151 | Direcció de Serveis |

* Els codis que identifiquen el contracte:

|  |  |
| --- | --- |
| **Concepte** | **Descripció** |
| NIF del contractant | ESS0811001G |
| Òrgan de contractació | Departament d’Interior - Generalitat de Catalunya |

La resta de dades són les que s’indiquen al quadre de característiques del contracte

El contingut mínim de l’apartat que correspon a la descripció de l’operació ha de ser: objecte facturat, data/es de la/es operació/ons facturada/es i identificació dels documents justificatius de les operacions facturades (albarans, fulls de treball...).

**23.3** Els errors d’una factura lliurada que afectin al càlcul de la quota repercutida de l’IVA s’han d’esmenar amb l’emissió d’una nova factura en què es facin constar les dades identificatives de la factura rectificada. Es pot fer la rectificació de diverses factures en un únic document sempre que s’identifiquin totes les factures rectificades. La data per iniciar el còmput del termini legal de pagament d’una factura rectificativa serà la de la seva presentació en registre administratiu.

**23.4** Abans de validar una factura, el responsable del contracte ha de signar un document que acrediti que les prestacions facturades s’han executat d’acord al contingut del contracte, sens perjudici que en el mateix document pugui proposar a l’òrgan de contractació l’aplicació de penalitats per incompliment parcial de les obligacions contractuals d’acord als supòsits previstos en els plecs del contracte. En aquest sentit, el responsable del contracte podrà demanar al contractista la informació que consideri necessària a banda de la indicada en l’apartat del quadre de característiques per a poder conformar les factures, ja sigui en suport paper o en suport electrònic. La manca de presentació de la documentació que requereixi el responsable del contracte, comportarà el rebuig de la factura i, en qualsevol cas, que no s’iniciï el termini de l’article 198.4 de la LCSP.

**23.5** El seguiment de l’estat de les factures es podrà consultar al web del Departament de la Vicepresidència i d’Economia i Hisenda a l’apartat de Tresoreria i Pagaments (consulta de l’estat de factures i pagaments de documents), a partir de l’endemà del registre de la factura.

**23.6** En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials

**23.7** L’empresa contractista podrà transmetre els drets de cobrament en els termes i condicions establerts en l’article 200 de la LCSP.

**Vint-i-quatrena. Responsabilitat de l’empresa contractista**

L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’Administració o per a terceres persones de les omissions, errors, mètodes inadequats o conclusions incorrectes en l’execució del contracte.

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.

**Vint-i-cinquena. Clàusula ètica**

25.1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

25.2.1 Els licitadors, contractistes i subcontractistes assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b) No realitzar accions que posin en risc l’interès públic en l’àmbit del contracte o de les prestacions a licitar.

c) Denunciar les situacions irregulars que es puguin presentar en els processos de contractació pública o durant l’execució dels contractes.

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.

f) Respectar els acords i les normes de confidencialitat.

g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

25.2.2 Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

25.2.3 Totes aquestes obligacions i compromisos tenen la consideració de condicions especials d’execució del contracte.

25.2.4. Les conseqüències o penalitats per l’incompliment d’aquesta clàusula seran les següents:

- En cas d’incompliment dels apartats a), b), c), f) i g) de l’apartat 28.2.1 s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.

- En el cas d’incompliment del que preveu la lletra d) de l’apartat 28.2.1 l’òrgan de contractació donarà coneixement dels fets a les autoritats competents en matèria de competència.

- En el cas d’incompliment del que preveu la lletra e) de l’apartat 28.2.1 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.

- En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

**Vint-i-sisena. Altres obligacions de l’empresa contractista**

1. L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.

També està obligada a complir les disposicions vigents en matèria d’integració social de persones amb discapacitat i fiscals.

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula dinovena d’aquest plec.

1. L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.
2. L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.
3. L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs segons les determinacions de les clàusules específiques del plec de prescripcions tècniques particulars.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada.

En tot cas, l’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses contractistes i, si escau, les empreses subcontractistes, han d’emprar l’aranès d’acord amb la Llei 35/2010, d'1 d'octubre, de

l'occità, aranès a l'Aran, i amb la normativa pròpia del Conselh Generau d’Aran que la desenvolupi.

e) El contractista s’obliga a sotmetre’s en matèria de protecció de dades a la normativa vigent nacional i de la Unió Europea.

En cas de contractes l’execució dels quals requereixi el tractament pel contractista de dades personals per compte del responsable del tractament s’haurà d’indicar:

-la finalitat per la qual es cediran les dades,

-l’obligació del futur contractista de sotmetre’s a la normativa nacional i de la Unió Europea sobre protecció de dades,

-l’obligació de l’adjudicatari de presentar abans de la formalització del contracte una declaració que posi de manifest on estaran ubicats els servidors i on es prestaran els serveis associats a aquest,

-l’obligació de comunicar qualsevol canvi que es produeixi, durant la vigència del contracte, de la informació facilitada en la declaració anterior,

-l’obligació dels licitadors d’indicar en l’oferta, si tenen previst subcontractar els servidors o serveis associats, el nom o el perfil empresarial, d’acord amb les condicions de solvència professional o tècnica dels subcontractistes a qui ho encomanaran.

Totes aquestes anteriors obligacions són qualificades d’essencials als efectes d’allò previst a la lletra f) de l’apartat 1 de l’article 211 LCSP.”

En aquells contractes l’execució dels quals impliqui la cessió de dades per part del Departament al contractista, hi haurà la següent condició especial d’execució:

*“El contractista s’obliga al compliment de la normativa nacional i de la Unió Europea en matèria de protecció de dades, constituint aquesta una obligació de caràcter essencial, d’acord amb la lletra f) de l’apartat 1 de l’article 211 LCSP.”*

f) L’empresa o les empreses contractistes han de complir les obligacions respecte del personal de l’empresa contractista que adscriurà a l’execució del contracte, que són les que s’indiquen:

1. Correspon exclusivament a l’empresa contractista la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de l’Administració del compliment d’aquells requisits.

L’empresa contractista procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a l’Administració.

1. En relació amb els treballadors destinats a l’execució d’aquest contracte, l’empresa contractista assumeix l’obligació d’exercir de manera real, efectiva i continua, el poder de direcció inherent a tot empresari. En particular, assumirà la negociació i el pagament dels salaris, la concessió de permisos, llicències i vacacions, les substitucions dels treballadors en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com quants drets i obligacions es deriven de la relació contractual entre empleat i ocupador.
2. L’empresa contractista vetllarà especialment perquè els treballadors adscrits a l’execució del contracte desenvolupin la seva activitat sense extralimitar-se en les funcions desenvolupades respecte de l’activitat delimitada en els plecs com a objecte del contracte.
3. L’empresa contractista estarà obligada a executar el contracte en les seves pròpies dependències o instal·lacions, llevat que, excepcionalment, sigui autoritzada a prestar els seus serveis en les dependències administratives. En aquest cas, el personal de l’empresa contractista ocuparà espais de treball diferenciats del que ocupin els empleats públics. Correspon també a l’empresa contractista vetllar pel compliment d’aquesta obligació. En l’expedient haurà de fer-se constar motivadament la necessitat que, per a l’execució del contracte, els serveis es prestin en les dependències administratives.
4. L’empresa contractista haurà de designar, al menys, un coordinador tècnic o responsable integrat en la seva pròpia plantilla, que tindrà entre les seves obligacions les següents:

* Actuar com a interlocutor de l’empresa contractista davant l’Administració, canalitzant, d’una banda, la comunicació entre aquella i el personal integrant de l’equip de treball adscrit al contracte i, d’una altra banda, de l’Administració, en tot el relatiu a les qüestions derivades de l’execució del contracte.
* Distribuir el treball entre el personal encarregat de l’execució del contracte, i impartir a aquests treballadors les ordres i instruccions de treball que siguin necessàries en relació amb la prestació del servei contractat.
* Supervisar el correcte compliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball.
* Organitzar el règim de vacances del personal adscrit a l’execució del contracte, havent de coordinar-se adequadament l’empresa contractista com l’Administració contractant, per no alterar el bon funcionament del servei.
* Informar a l’Administració sobre les variacions, ocasionals o permanents, en la composició de l’equip de treball adscrit a l’execució del contracte.

1. Quan així es determini a la normativa laboral, l’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita en l’annex d’aquest plec administratiu o del plec de prescripcions tècniques.

Així mateix, l’empresa contractista està obligada a proporcionar a l’òrgan de contractació la informació relativa a les condicions dels contractes de les persones treballadores que hagin de ser objecte de subrogació. En concret, com a part d’aquesta informació, s’obliga a aportar les llistes del personal objecte de subrogació indicant el conveni col·lectiu aplicable i els detalls de categoria, tipus de contracte, jornada, data d’antiguitat, venciment del contracte, salari brut anual de cada treballador, així com tots els pactes en vigor aplicables als treballadors als quals afecti la subrogació. L’incompliment d’aquesta obligació donarà lloc a la imposició de les penalitats establertes a **l’apartat P** **del** **quadre de característiques**. En cas que en aquest apartat no hi hagi previst un règim de penalitats, s’imposarà una penalitat de fins al 10 % del preu del contracte.

L’empresa contractista assumeix l’obligació de respondre dels salaris impagats als seus treballadors que hagin de ser objecte de subrogació i de les cotitzacions a la Seguretat Social meritades, fins i tot en el supòsit que aquest contracte es resolgui i els treballadors siguin subrogats per una nova empresa contractista.

1. L’empresa contractista s’obliga a prestar el servei amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament, si s’escau, de la contraprestació econòmica fixada; de cuidar del bon ordre del servei; d’indemnitzar els danys que es causin a tercers com a conseqüència de les operacions requerides per portar a terme el servei, amb l’excepció dels que es produeixin per causes imputables a l’Administració; i de lliurar, si s’escau, les obres i instal·lacions a què estigui obligat en l’estat de conservació i funcionament adequats.

i) En matèria de prevenció de riscos, l’empresa contractista s’obliga a:

- Complir totes les obligacions que com empresa li són d’aplicació en matèria de seguretat i salut en el treball, d’acord amb la Llei de Prevenció de Riscos Laborals i la normativa de desenvolupament.

- Complir amb caràcter general allò que estableixen els articles 17 i 24 de la Llei de prevenció de Riscos Laborals en relació als equips de protecció i a la coordinació d’activitats empresarials.

- Identificar i avaluar els riscos laborals associats a l’activitat objecte del contracte i establir i adoptar les mesures preventives i establir i facilitar els mitjans de protecció necessaris per a la seva correcta execució, així com informar de les mateixes a l’òrgan de contractació d’acord amb allò establert a l’article 24 de la Llei de Prevenció de Riscos Laborals i al Reial Decret 171/2004, de 30 de gener, pel qual es desenvolupa l’article 24 de la Llei 31/1995, de 8 de novembre de prevenció de riscos laborals, en matèria de coordinació d’activitats empresarials.

* Als efectes anteriors, l’empresa proposada adjudicatària signarà la declaració responsable de **l’annex 4** **d’aquest plec de clàusules administratives** i, a més, lliurarà al responsable del contracte tota la documentació que li pugui requerir en matèria de coordinació d’activitats empresarials.

En aquest sentit, es considera condició especial d’execució del contracte, l’obligació de l’empresa contractista de garantir la seguretat i protecció de la salut en el treball i el compliment dels convenis col·lectius sectorials i territorials aplicables.

j) Els licitadors i els contractistes assumeixen les obligacions següents:

* Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
* No realitzar accions que posin en risc l’interès públic.
* Denunciar les situacions irregulars que es puguin presentar en els processos de contractació pública o durant l’execució dels contractes.
* Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
* Respectar els acords i les normes de confidencialitat.
* Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

**Vint-i-setena. Prerrogatives de l’Administració**

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

**Vint-i-vuitena. Modificació del contracte**

**28.1** El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP.

**28.2** Les modificacions previstes en el plec de clàusules administratives són les que s’indiquen a **l’apartat N del quadre de característiques.**

Aquestes modificacions són obligatòries per a l’empresa contractista.

En cap cas la modificació del contracte podrà suposar l’establiment de nous preus unitaris no previstos en el contracte.

**28.3** Modificacions no previstes

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb els articles 191 i 207 de la LCSP.

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

**28.4** Les modificacions del contracte es formalitzaran de conformitat amb el que estableix l’article 153 de la LCSP i la clàusula setzena d’aquest plec.

**28.5** L’anunci de modificació del contracte, juntament amb les al·legacions de l’empresa contractista i de tots els informes que, si s’escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.

**Vint-i-novena. Suspensió del contracte**

El contracte podrà ser suspès per acord de l’Administració o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a l’Administració amb un mes d’antelació.

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.

**V. DISPOSICIONS RELATIVES A LA SUCCESSIÓ, CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE**

**Trentena. Successió i cessió del contracte**

**30.1** Successió en la persona del contractista:

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat i absència de prohibició de contractar en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

L’empresa contractista ha de comunicar a l’òrgan de contractació la circumstància que s’hagi produït.

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses

integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la capacitat o classificació exigida.

**30.2** Cessió del contracte:

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

1. L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.
2. L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.
3. L’empresa cessionària tingui capacitat per contractar amb l’Administració, i no estigui incursa en

una causa de prohibició de contractar.

1. La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

**Trentena-unena Subcontractació**

**31.1** L’empresa contractista pot concertar amb altres empreses la realització parcial de la prestació objecte d’aquest contracte, d’acord amb el que es preveu en l’**apartat O del quadre de característiques**.

**31.2** Quan a **l’apartat O del quadre de característiques** es fixi que la subcontractació ha de limitar-se a una part de l’objecte del contracte, les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional. En aquest cas, la intenció de subscriure subcontractes s’ha d’indicar en la declaració responsable de l’annex 1 o el DEUC i s’ha de presentar una declaració separada per cadascuna de les empreses que es té previst subcontractar.

En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin vint dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si l’Administració notifica dins d’aquest termini la seva oposició.

**31.3** L’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als elements tècnics i humans de què disposa i a la seva experiència, i acreditant que no es troba incursa en prohibició de contractar.

Si l’empresa subcontractista té la classificació adequada per realitzar la part del contracte objecte de la subcontractació, la comunicació d’aquesta circumstància és suficient per acreditar la seva aptitud.

**31.4** L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes.

**31.5** La subscripció de subcontractes està sotmesa al compliment dels requisits i circumstàncies regulades en l’article 215 de la LCSP.

**31.6** La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte les conseqüències següents:

Imposició a l’empresa contractista d’una penalitat de fins a un 50 per 100 de l’import de subcontracte i/o resolució del contracte, sempre que es compleixin els requisits que estableix el segon paràgraf de la lletra f) de l’apartat 1 de l’article 211 de la LCSP.

**31.7** Les empreses subcontractistes queden obligades només davant l’empresa contractista principal, l a q u a l assumirà, per tant, la total responsabilitat de l’execució del contracte davant l’Administració, amb sotmetiment estricte als plecs de clàusules administratives particulars i en els termes del contracte de conformitat, inclòs el compliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec així com l’obligació a que fa referencia l’article 202.1 de la LCSP referent al sotmetiment a la normativa nacional i de la Unió Europea en matèria de protecció de dades . El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal.

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP.

**31.8** L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

**31.9** Els subcontractes tenen en tot cas naturalesa privada.

**31.10** El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.

L’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen fins a un 50 per 100 de l’import del subcontracte i/o la resolució del contracte.

**Trenta-dosena. Revisió de preus**

La revisió de preus aplicable a aquest contracte es detalla en l’**apartat B.4 del quadre de característiques**. La revisió de preus només serà procedent quan el contracte s’hagi executat, almenys, en un 20% del seu import i hagin transcorregut dos anys des de la seva formalització.

L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials.

1. **DISPOSICIONS RELATIVES A L’EXTINCIÓ DEL CONTRACTE**

**Trenta-tresena. Recepció i liquidació**

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP.

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció.

Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet.

**Trenta-quatrena. Termini de garantia**

El termini de garantia és l’assenyalat en l’apartat K del quadre de característiques i començarà a computar a partir de la recepció dels serveis.

**Trenta-cinquena. Resolució del contracte**

Són causes de resolució del contracte les següents:

* La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista.
* La declaració de concurs o la declaració d’insolvència en qualsevol altre procediment.
* El mutu acord entre l’Administració i el contractista.
* La demora en el compliment dels terminis per part del contractista.
* La demora en el pagament per part de l’Administració per un termini superior a sis mesos.
* L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.
* L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.
* El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada per al seu començament.
* El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.
* L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.

L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.

1. **RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL**

**Trenta-sisena. Règim de recursos**

Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles del recurs administratiu ordinari que correspongui, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

**Trenta-setena. Arbitratge**

Sens perjudici del que estableix la clàusula trenta-setena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’Arbitratge.

**Trenta-vuitena. Jurisdicció competent**

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.

Informat per l’assessoria jurídica en data: 14 de maig de 2018

Aprovat per l’òrgan de contractació en data: 18 de maig de 2018

**ANNEX 1 DECLARACIÓ RESPONSABLE**

El senyor/a ............................................................., amb DNI/NIF núm......... que actua en nom i representació pròpia / en nom i representació de l’empresa......................................, amb NIF ................

DECLARA sota la seva responsabilitat, com a licitador del contracte per al disseny, la producció, la instal·lació i el muntatge de l’àrea expositiva que la Policia de la Generalitat-Mossos d’Esquadra tindrà a la seva disposició a l’Espai Catalunya Europa de la seu de la Delegació del Govern de la Generalitat de Catalunya davant l’UE, per a l’any 2024

QUE el licitador:

1. Compleix amb les condicions legalment establertes per contractar amb l’Administració i, si fos proposada adjudicatària ho acreditarà, prèviament a l’adjudicació, davant l’òrgan de contractació amb la documentació exigida a la clàusula 10 d’aquest plec.
2. Està facultat per a contractar amb l'Administració, ja que, tenint capacitat d’obrar, no es troba compresa en cap de les circumstàncies de prohibició per contractar amb les Administracions Públiques.
3. Està al corrent en el compliment de les seves obligacions tributàries i amb la Seguretat Social de conformitat amb el que estableixen els articles 13 i 14 del Reglament general de la Llei de contractes de les Administracions Públiques, aprovat pel Reial decret 1098/2001, de 12 d’octubre.
4. Que en els membres dels seus òrgans de govern o administració no incompleixen cap d’aquelles circumstàncies a les que fa referència la Llei 25/1983, de 26 de desembre, sobre incompatibilitats d’alts càrrecs, així com la Llei 21/1987, de 26 de novembre, d’incompatibilitats del personal al servei de l'Administració de la Generalitat, i la Llei 13/2005, de 27 de desembre, del règim d’incompatibilitats dels alts càrrecs al servei de la Generalitat.
5. Que la plantilla, estant-hi obligada, està integrada per un nombre de persones treballadores amb discapacitat no inferior al 2%, o que s’ha adoptat alguna de les mesures alternatives previstes en l’article 2 del Reial decret 364/2005, de 8 d’abril, pel qual es regula el compliment alternatiu amb caràcter excepcional de la quota de reserva en favor dels treballadors amb discapacitat
6. Que, estant-hi legalment obligada per ser una empresa amb més de 50 persones treballadores, disposa del corresponent pla d’igualtat d’oportunitats entre dones i homes.
7. Que compleix tots els requisits i obligacions exigits per la normativa vigent per a la seva obertura, instal·lació i funcionament legal.
8. Que la informació i documents aportats en el/s sobre/s són de contingut absolutament cert.
9. Que autoritza a l’òrgan de contractació a obtenir directament dels òrgans administratius competents les dades o documents registrals que es requereixin per procedir, en el seu cas, a l’adjudicació del contracte.
10. Que per a les comunicacions i notificacions en el procés de licitació i, si s’escau, en els posteriors tràmits d’adjudicació i formalització del contracte es realitzin de forma electrònica mitjançant la Plataforma de Serveis de Contractació Pública de la Generalitat (https://contractaciopublica.gencat.cat) designa el Sr./Sra. ........................................., amb NIF............................................. i adreça de correu electrònic ......................................................., amb (potestatiu) mòbil núm............, com a persona autoritzada per poder consultar les comunicacions i notificacions que es generin electrònicament.
11. Que, en cas de ser el licitador una empresa estrangera, es sotmetrà als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa del fur propi.
12. Que posa a disposició els mitjans personals essencials especificats a l’apartat 6 del Plec de prescripcions tècniques i que ho acreditarà si l’empresa es proposada adjudicatària i en qualsevol moment que l’Administració li requereixi.
13. Que compleix la normativa de prevenció de riscos laborals.

I per a que consti signo aquesta declaració responsable.

(lloc i data )

Signatura de l’apoderat

**ANNEX 2 MODEL D’OFERTA ECONÒMICA I ALTRES CRITERIS AVALUABLES AUTOMÀTICAMENT**




**ANNEX 3 CRITERIS D’ADJUDICACIÓ**

**Criteris amb aplicació de fórmules matemàtiques (Sobre Únic) (100 punts)**

1. L’oferta econòmica tindrà una valoració màxima de **100 punts**.

La valoració es farà aplicant la fórmula següent, d’acord amb la Directriu 1/2020, de 24 de juliol, de la Direcció General de Contractació:



On:

Pv = Puntuació de l’oferta a Valorar

P = Punts del criteri econòmic

Om = Oferta Millor

Ov = Oferta a Valorar

IL = Import de Licitació del concepte a valorar

**ANNEX 4 COORDINACIÓ ACTIVITATS EMPRESARIALS**

# DECLARACIÓ RESPONSABLE SOBRE EL COMPLIMENT DE LA NORMATIVA EN MATÈRIA DE PREVENCIÓ DE RISCOS LABORALS

**Núm. expedient:**

Títol:

Descripció del treball:

Centre/s on es realitza el treball:

Contacte de PRL de l´empresa (encarregada d´adjuntar la documentació requerida

en el programari de CAE).

Nom:

Mail: telèfon:

**Dades d’identificació de l’empresa**

Cognoms i nom o raó social NIF

# Dades de la persona que actua en representació de l’empresa

Cognoms i nom NIF

# Declaro, sota la meva responsabilitat

Que l’empresa que represento compleix la normativa vigent en matèria de prevenció de riscos laborals.

Que l’empresa es compromet a realitzar les activitats pròpies i inherents a la coordinació d’activitats empresarials necessàries per a l’execució del contracte.

I perquè així consti, signo i segello aquesta declaració responsable.

Localitat i data

Signatura del/de la representant legal

Segell de l’empresa (en cas que la signatura no sigui digital)